Diari Oficial de la Generalitat Valenciana


Sumari del DOGV 9784, del 08-02-2024 (2024/850)

RESOLUCIÓ d'1 de desembre de 2023, del director general d'Urbanisme, Paisatge i Avaluació Ambiental, per la qual es formula declaració d'impacte ambiental del Projecte de centre de reciclatge circular: activitat d'emmagatzematge i valorització de residus no perillosos, perillosos, incloent-hi RAEE, a l'avinguda d'Alborache, 2, al terme municipal de Silla. Expedient: (3339332) 187/2023/AIA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/850


Data del document
:   01-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ d'1 de desembre de 2023, del director general d'Urbanisme, Paisatge i Avaluació Ambiental, per la qual es formula declaració d'impacte ambiental del Projecte de centre de reciclatge circular: activitat d'emmagatzematge i valorització de residus no perillosos, perillosos, incloent-hi RAEE, a l'avinguda d'Alborache, 2, al terme municipal de Silla. Expedient: (3339332) 187/2023/AIA. [2024/850]  
  
  
Expedient: (3339332) 187/2023/AIA.  
Títol: Centre de reciclatge circular: Activitat d'emmagatzematge i valorització de residus no perillosos, perillosos, inclosos RAEE.  
Promotor: Hierros y Metales Paiporta, SL.  
Òrgan substantiu: Ajuntament de Silla.  
Ref. òrgan substantiu: 1016728I.  
Localització: avinguda d'Alborache, 2, al terme municipal de Silla (València), a les parcel·les amb referència cadastral: 0345246SS2836A6136ZR i 5773096PI2705Z3154WE.  
Descripció del projecte.  
L'empresa Hierros y Metales Paiporta, SL, promou un projecte de centre de reciclatge circular: activitat d'emmagatzematge i valorització de residus no perillosos, perillosos, inclosos RAEE, a l'avinguda d'Alborache, 2, al terme municipal de Silla (València), a les parcel·les amb referència cadastral: 5600437NM8995V4732BF i 5164359HG7265E3962FG.  
Les operacions que es duran a terme en la instal·lació, segons la desagregació i codificació de l'annex II de la Llei 7/2022, de 8 d'abril, de residus i sòls contaminats per a una economia circular, així com les quantitats, són les següents:  
- R1201. Classificació de residus no perillosos: 14 t/dia.  
- R1202. Desmuntatge i separació dels diferents components dels residus, inclosa la retirada de substàncies perilloses de RAEE perillosos, unes 8,4 t/dia, i de RAEE no perillosos, unes 46 t/dia.  
- R1203. Tractament mecànic (trituració, fragmentació, tall, compactació, etc.) tant de residus metàl·lics com plàstics: 1 t/dia.  
- R0402. Recuperació de metalls a partir de residus que continguen metalls: 7 t/dia.  
- R1301. Emmagatzematge de residus, en l'àmbit de la recollida de residus perillosos: 32,5 t. Esta quantitat fa referència a la capacitat màxima d'emmagatzematge.  
- R1201. Classificació de residus RAEE perillosos, unes 17,2 t, i RAEE no perillosos, unes 2 t. Estes quantitats fan referència a la capacitat màxima d'emmagatzematge.  
Alguns dels residus metàl·lics i no metàl·lics es gestionaran en format de llimadures, encenalls, pols i partícules.  
Les instal·lacions estan formades per dues parcel·les; una amb una nau industrial construïda d'uns 3.477 m² i amb un pati de 255 m², en la part davantera. L'altra nau, contigua a l'anterior, amb una superfície construïda d'uns 400 m² i amb un pati exterior d'uns 3.983 m². Els patis de les parcel·les s'utilitzaran per al trànsit de vehicles, així com per a la càrrega i descàrrega de residus i per a les operacions de recepció, classificació i emmagatzematge de residus fora de la nau.  
El sol on es desenvoluparà l'activitat té una classificació com a urbà i una qualificació com a industrial, i l'emplaçament per a albergar l'activitat és apte. La parcel·la compta amb servicis d'electricitat, aigua potable i clavegueram.  
La instal·lació no disposa de focus emissors canalitzats a l'exterior.  
Tramitació administrativa  
Amb data 27.09.23, va tindre entrada en este òrgan ambiental una sol·licitud d'avaluació d'impacte ambiental, efectuada per l'Ajuntament de Silla, per a un centre de reciclatge circular: activitat d'emmagatzematge i valorització de residus no perillosos, perillosos, inclosos RAEE, a l'avinguda d'Alborache, 2, al terme municipal de Silla (València), que promou Hierros y Metales Paiporta, SL.  
Amb data 01.01.2021, l'òrgan substantiu expedix certificat en què queda acreditada la compatibilitat de l'activitat amb el planejament urbanístic vigent.  
Amb data 22.05.2023, l'òrgan substantiu expedix certificat en què consta que este expedient va ser sotmés al tràmit d'informació pública mitjançant la inserció d'un anunci al tauler d'edictes municipal i amb publicació en el Butlletí Oficial de la Província de València núm. 111, de data 9 de juny de 2023. Transcorregut el termini de 30 dies, no s'hi van presentar al·legacions.  
Consideracions ambientals  
L'activitat es troba en un polígon industrial existent. En estar este emplaçament completament urbanitzat i modificat respecte al seu estat natural inicial amb la finalitat d'acollir activitats de tipus industrial, hi ha una sèrie d'impactes que no es consideren significatius (geologia, vegetació, fauna, etc.).  
D'acord amb el PATRICOVA, no es troba afectat per risc d'inundació.  
L'activitat es desenvolupa a més de 500 m de nuclis de població, espais naturals protegits d'acord amb la Llei 42/2007, de 13 de desembre, del patrimoni natural i de la biodiversitat, espais pertanyents a la Xarxa Natura 2000 i àrees protegides per instruments internacionals, i se situa a uns 1.750 metres del límit del Parc Natural de l'Albufera.  
  
El promotor justifica l'alternativa triada per criteris de menor afecció a la població per situar-se en polígon industrial, per l'accessibilitat i la comunicació per carretera.  
La instal·lació realitzarà la seua activitat en horari diürn.  
La instal·lació no disposa de focus d'emissió atmosfèrica canalitzats a l'exterior.  
Segons el Reial decret 100/2011 de 28 de gener, pel qual s'actualitza el Catàleg d'activitats potencialment contaminadores de l'atmosfera (d'ara en avant, CAPCA), la valorització no energètica de residus perillosos amb capacitat > 10 t/dia, així com la utilització de fragmentadores o trituradores de ferralla o altres residus metàl·lics, tindrien grup i codi assignat.  
En relació amb la gestió dels residus domèstics que puguen generar-se en la instal·lació s'entregaran a l'entitat local a través dels sistemes de recollida que s'hagen disposat a este efecte, sense perjudici que l'entitat local puga obligar el productor a gestionar-los per si mateix o a entregar-los a gestors autoritzats.  
Els residus perillosos i no perillosos resultants del procés seran entregats a gestors autoritzats.  
L'aigua procedent dels lavabos per al personal s'evacuarà a la xarxa pública de sanejament.  
Hi ha un pla de vigilància ambiental.  
Consideracions jurídiques  
Les instal·lacions per a la valorització de residus d'aparells elèctrics i electrònics no perillosos estan subjectes a avaluació d'impacte ambiental ordinària, d'acord amb l'article 7 de la Llei 21/2013, de 9 de desembre, en concordança amb l'annex I (grup 6.c.2. Altres instal·lacions de desballestament i/o emmagatzematge de ferralla) del Decret 162/1990, de 15 d'octubre.  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i les altres disposicions que li són aplicables.  
L'article 9.1 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, atribuïx a la Direcció General d'Urbanisme, Paisatge i Avaluació Ambiental, la competència en avaluació ambiental estratègica i impacte ambiental, incloent-hi els sistemes indicadors i les avaluacions ambientals.   
Per tot l'anterior, a proposta del Servei d'Avaluació d'Impacte Ambiental, fent ús de les atribucions que tinc, resolc:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, el centre de reciclatge circular: activitat d'emmagatzematge i valorització de residus no perillosos, perillosos, inclosos RAEE, a l'avinguda d'Alborache, 2, al terme municipal de Silla (València), que promou Hierros y Metales Paiporta, SL, sempre que este es desenvolupe d'acord amb el que s'establix en l'estudi d'impacte ambiental, el projecte tècnic i la resta de documentació que es troba en l'expedient, i de conformitat amb les condicions següents:  
1. Respecte a la llista definitiva de residus admissibles, quedarà limitada per l'abast de l'autorització sectorial, entre els proposats pel promotor segons la documentació aportada a este òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. En el cas d'emmagatzematge de residus perillosos, estos hauran d'estar protegits de la intempèrie i amb sistemes de retenció d'abocaments i vessaments.  
3. En matèria de contaminació atmosfèrica i de conformitat amb la Llei 34/2007, de 15 de novembre, de qualitat de l'aire i protecció de l'atmosfera, l'activitat estarà sotmesa al règim d'intervenció que determine l'òrgan autonòmic competent en la matèria, per la qual cosa el promotor s'haurà d'ajustar a este règim.  
4. Les aigües residuals seran abocades, després de l'autorització prèvia de l'òrgan substantiu, a la xarxa de sanejament municipal. La instal·lació haurà de comptar amb xarxa interior separativa per a les aigües pluvials i les residuals, i connexions separades a la xarxa de sanejament. Comptarà amb les arquetes de control necessàries exigibles per l'ordenança municipal i, en tot cas, les exigides en l'autorització. De la mateixa manera, es realitzaran els controls necessaris que asseguren el compliment de la normativa en vigor.  
5. La manipulació i l'emmagatzematge de materials pulverulents es realitzarà observant les condicions següents:  
- Tancament de tots els envasos que continguen el material pulverulent.  
- Es mantindran les portes de la nau tancades a fi d'evitar l'emissió de pols a l'exterior de la nau.  
6. Per a l'emmagatzematge de residus líquids, o que per la seua naturalesa siguen susceptibles de generar abocaments, es comptarà amb cubetes o recipients de contenció o recollida de vessaments accidentals apropiats, amb capacitat per a retindre com a mínim el volum de l'envàs de major grandària o el 10 % del volum total emmagatzemat (la major d'ambdues quantitats). Les cubetes hauran de ser individuals per a aquells residus que, per la seua naturalesa i/o composició, la seua mescla supose un augment de la seua perillositat o dificultat per a la seua correcta gestió. S'hauran d'utilitzar sistemes impermeabilizants (resines, etc.) i resistents a agents químics en les zones on s'emmagatzemen residus líquids, o que per la seua naturalesa siguen susceptibles de generar abocaments, a més de la mesura ja existent consistent en la solera amb paviment de formigó i de la utilització de cubetes o recipients de contenció o recollida de vessaments accidentals mitjançant arquetes cegues. Periòdicament, s'haurà de comprovar la impermeabilització de la solera de tota la instal·lació i adoptar les mesures necessàries per a garantir-ho. Esta comprovació i les mesures preses formaran part del Pla de vigilància ambiental.  
7. S'haurà de realitzar un autocontrol de les emissions acústiques cada cinc anys. L'auditoria haurà de ser realitzada per una entitat col·laboradora de l'Administració en matèria de qualitat ambiental, en aplicació del procediment reglamentari establit. Els seus resultats es faran constar en un llibre de control que estarà a la disposició de les administracions competents.  
8. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
9. En el supòsit de cessament definitiu de l'activitat desenvolupada en la instal·lació assenyalada, el promotor del centre adoptarà les mesures necessàries destinades a retirar, controlar, contindre o reduir els residus i altres substàncies perilloses rellevants perquè, tenint en compte el seu ús actual o futur aprovat, l'emplaçament no cree un risc significatiu per a la salut humana ni per al medi ambient a causa de la contaminació del sòl i les aigües subterrànies o l'emissió de gasos contaminants per les activitats desenvolupades.  
En els termes previstos en l'article 43 de la Llei 21/2013, de 9 de desembre, esta declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A este efecte, el promotor notificarà a l'òrgan ambiental el començament de les obres.  
  
Segon  
D'acord amb el que es preveu en l'article 41 de la Llei 21/2013, de 9 de desembre:  
a) Ordenar la publicació d'esta declaració d'impacte ambiental en el Diari Oficial de la Generalitat Valenciana, així com en la seu electrònica.  
b) La present declaració d'impacte ambiental no serà objecte de recurs, sense perjudici dels que, si és el cas, siguen procedents en la via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 1 de desembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.